О Б Щ И Н А  Т Р О Я Н

УВЕДОМЛЕНИЕ

по чл.26, ал.1 от Административнопроцесуалния кодекс


На 31.05.2011 год., служители на общинска администрация – Троян, в присъствието на кмета на с.Шипково, извършиха проверка на поземлен имот с идентификатор 83212.501.1520 по кадастралната карта на с.Шипково, който имот е със статут на имот – публична общинска собственост.


При проверката е констатирано, че в югоизточната част на описания общински имот, незаконно е поставена метална ограда, с дължина 3-3,5 м и височина 1-1,5 м, върху бетонен пояс с размери 0,3/0,3 м и дължина 3-3,5 м, ведно с метална двукрила врата с дължина около 6 м и височина 1,5-2,1 м. В хода на проверката не беше изяснено, кой е поставил оградата и вратата.

Преграждайки общинския имот е възпрепятствано ползването, както на описания такъв, така и на съседния имот с идентификатор 83212.501.1199 по кадастралната карта на с.Шипково, който имот също е публична общинска собственост. 

Не на последно място заслужава внимание и факта, че е възпрепятствано и нормалното ползване на намиращата се в общински имот с идентификатор 83212.501.1199 – чешма за наливане на минерална вода от жители и гости на Курорта Шипковски минерални бани.      

На основание чл.26, ал.1 от Административнопроцесуалния кодекс, считайте настоящето за начало на производство по реда на чл.65, ал.1, от Закона за общинската собственост, в рамките на което, цитираният общински имот ще бъде иззет, поради фактическото му държане без основание.  

На основание чл.26, ал.2 от Административнопроцесуалния кодекс, настоящето уведомление да се постави на информационното табло на кметство с.Шипково, на поземленият имот - върху преграждащата метална врата, и на интернет страницата на община Троян.

МИНКО АКИМОВ

Кмет на Община Троян

